
DR. 30.11.2010 93 

 
 Jadi saya sudah menjangkakan Menteri akan jawab dan Menteri pun 
sudah mengangguk akan jawab begitu. Jadi amat malang sekiranya kita 
memberikan lontaran-lontaran, idea-idea yang bernas. Saya cukup percaya 
Menteri sangat komited kepada akademik dan idea-idea yang bernas. Akan tetapi 
apa yang dipohon oleh pihak Pakatan Rakyat ialah memberikan satu keadilan 
dalam pemberitaan. Jadi itu yang pertama. Bolehkah Kubang Kerian memberikan 
sedikit penjelasan, membuat perbandingan dengan media di luar negara, 
khususnya Indonesia yang agak lebih tolerate dalam memberikan pemberitaan 
kepada pihak-pihak pembangkang dan sebagainya. Terima kasih.  

 Tuan Salahuddin Haji Ayub [Kubang Kerian]: Terima kasih rakan saya 
daripada Kuala Kedah. Itu harapan beliau yang saya rasa telah disuarakan dan 
Yang Berhormat Menteri sendiri mendengar. Saya mengharapkan ialah pada 
tahap yang ada pada hari ini kalau kita hendak bandingkan Indonesia memanglah 
saya tidak boleh compare apple to apple.   Akan tetapi apa yang ada pada hari ini, 
ruang yang ada pada hari ini, berikanlah satu sudut yang kecil untuk kami 
diberikan sedikit keadilan dalam penyiaran berita oleh media mainstream kerajaan. 
Terima kasih sahabat saya daripada Kuala Kedah.  

 Tuan Pengerusi, perkara yang terakhir ialah tentang - saya hendak 
mengambil kesempatan tentang nilai dan etika drama-drama yang disiarkan oleh  
syarikat-syarikat televisyen kita pada hari ini. Saya rasa telah ramai kawan-kawan 
kita di sini, rakan-rakan kita di sini yang telah menyuarakan tentang kebanjiran hari 
ini drama-drama seram, drama-drama tahyul, drama-drama yang saya rasa tidak 
langsung membantu untuk kita mengangkat, untuk kita memartabatkan budaya, 
bangsa kita.  

 Apatah lagi mendidik dan memberikan sumbangan terhadap pembesaran 
jiwa rohani anak-anak muda kita pada hari ini. Tuan Pengerusi, saya masih ingat 
waktu di persekolahan dahulu, kita menyanjung tinggi pejuang-pejuang bahasa, 
pejuang-pejuang seni pada kumpulan ASAS 50 yang dengan falsafahnya adalah 
‘seni untuk seni’ dan ‘seni untuk negara’. Seni untuk masyarakat. Seni untuk seni 
dan seni untuk masyarakat.  

 Di sinilah bertolaknya perjuangan orang seni. Di sinilah bermulanya 
sebelum kemerdekaan lahirnya pejuang-pejuang bahasa, pejuang-pejuang seni 
yang mahukan seni itu diletakkan, diungkap dan diaplikasikan dalam suatu acuan 
untuk membina masyarakat dalam negara kita. Dalam sejarah perfileman, negara 
dan budaya dan tamadun dunia yang menyumbang kepada keagungan mereka.  

 Kalau kita menyingkap kembali kitab Ibnu Khaldun tentang bagaimana isu 
budaya ini diangkat dan dimartabatkan, saya melihat satu aspek yang memang 
menjadi suatu elemen terpenting dalam pembinaan negara itu adalah bagaimana 
seni itu diangkat.  Filem-filem yang bermutu, yang mengangkat tamadun barat. 
Iran yang ada pada hari ini bagaimana dia telah mengubah, bagaimana seni itu 
diaplikasikan, diletakkan dalam etika moral yang betul. Mereka masih mampu 
memenangi award di peringkat antarabangsa.  

 Lihat filem mereka, Under the Moonlight, sebagai contoh. Filem yang 
dipamerkan dengan sedikit pun tidak melunturkan nilai budaya bangsa mereka. 
Akan tetapi pada hari ini kenapa televisyen kita di semua siaran pada masa ini, 
pada malam ini, pada malam esok dan seterusnya, hari ini suatu kebanjiran filem-
filem seram. Filem-filem tahyul. Kenapa ini harus berlaku? Adakah ini membantu? 

 Hari ini saya tertarik dengan satu tulisan yang dibuat oleh seorang 
cendekiawan yang menulis dalam sebuah akhbar tempatan pada hari ini. Apa 
telah jadi kepada dunia maya kita? Apa telah jadi pada budaya kita? Apa telah jadi 



Jadi saya sudah menjangkakan Menteri akan jawab dan Menteri pun sudah mengangguk akan jawab begitu. Jadi amat malang sekiranya kita memberikan lontaran-lontaran, idea-idea yang bernas. Saya cukup percaya Menteri sangat komited kepada akademik dan idea-idea yang bernas. Akan tetapi apa yang dipohon oleh pihak Pakatan Rakyat ialah memberikan satu keadilan dalam pemberitaan. Jadi itu yang pertama. Bolehkah Kubang Kerian memberikan sedikit penjelasan, membuat perbandingan dengan media di luar negara, khususnya Indonesia yang agak lebih tolerate dalam memberikan pemberitaan kepada pihak-pihak pembangkang dan sebagainya. Terima kasih. Tuan Salahuddin Haji Ayub [Kubang Kerian]: Terima kasih rakan saya daripada Kuala Kedah. Itu harapan beliau yang saya rasa telah disuarakan dan Yang Berhormat Menteri sendiri mendengar. Saya mengharapkan ialah pada tahap yang ada pada hari ini kalau kita hendak bandingkan Indonesia memanglah saya tidak boleh compare apple to apple. Akan tetapi apa yang ada pada hari ini, ruang yang ada pada hari ini, berikanlah satu sudut yang kecil untuk kami diberikan sedikit keadilan dalam penyiaran berita oleh media mainstream kerajaan. Terima kasih sahabat saya daripada Kuala Kedah. Tuan Pengerusi, perkara yang terakhir ialah tentang- saya hendak mengambil kesempatan tentang nilai dan etika drama-drama yang disiarkan oleh syarikat-syarikat televisyen kita pada hari ini. Saya rasa telah ramai kawan-kawan kita di sini, rakan-rakan kita di sini yang telah menyuarakan tentang kebanjiran hari ini drama-drama seram, drama-drama tahyul, drama-drama yang saya rasa tidak langsung membantu untuk kita mengangkat, untuk kita memartabatkan budaya, bangsa kita. Apatah lagi mendidik dan memberikan sumbangan terhadap pembesaran jiwa rohani anak-anak muda kita pada hari ini. Tuan Pengerusi, saya masih ingat waktu di persekolahan dahulu, kita menyanjung tinggi pejuang-pejuang bahasa, pejuang-pejuang seni pada kumpulan ASAS 50 yang dengan falsafahnya adalah 'seni untuk seni' dan 'seni untuk negara'. Seni untuk masyarakat. Seni untuk seni dan seni untuk masyarakat. Di sinilah bertolaknya perjuangan orang seni. Di sinilah bermulanya sebelum kemerdekaan lahirnya pejuang-pejuang bahasa, pejuang-pejuang seni yang mahukan seni itu diletakkan, diungkap dan diaplikasikan dalam suatu acuan untuk membina masyarakat dalam negara kita. Dalam sejarah perfileman, negara dan budaya dan tamadun dunia yang menyumbang kepada keagungan mereka. Kalau kita menyingkap kembali kitab Ibnu Khaldun tentang bagaimana isu budaya ini diangkat dan dimartabatkan, saya melihat satu aspek yang memang menjadi suatu elemen terpenting dalam pembinaan negara itu adalah bagaimana seni itu diangkat. Filem-filem yang bermutu, yang mengangkat tamadun barat. Iran yang ada pada hari ini bagaimana dia telah mengubah, bagaimana seni itu diaplikasikan, diletakkan dalam etika moral yang betul. Mereka masih mampu memenangi award di peringkat antarabangsa. Lihat filem mereka, Under the Moonlight, sebagai contoh. Filem yang dipamerkan dengan sedikit pun tidak melunturkan nilai budaya bangsa mereka. Akan tetapi pada hari ini kenapa televisyen kita di semua siaran pada masa ini, pada malam ini, pada malam esok dan seterusnya, hari ini suatu kebanjiran filem- filem seram. Filem-filem tahyul. Kenapa ini harus berlaku? Adakah ini membantu?. Hari ini saya tertarik dengan satu tulisan yang dibuat oleh seorang cendekiawan yang menulis dalam sebuah akhbar tempatan pada hari ini. Apa telah jadi kepada dunia maya kita? Apa telah jadi pada budaya kita? Apa telah jadi.